มีอาการแพ้ผ้าอนามัยคันที่ก้นค่ะ พอประจำเดือนหมด ก็รู้สึกมีตุ่มขึ้นมาหนึ่งเม็ด คล้ายๆ หูดตรงใกล้ๆ รูทวาร มีเม็ดเดียว จะเป็นหูดรึเปล่าค่ะ เมื่อ 5 ปีก่อนเคยเป็นหูดข้าวสุกติดจากอดีตสามี รักษาหายแล้ว ไม่เคยเป็นอีกและไม่เคยมีเพศสัมพันธ์อีก โอกาสที่จะเป็นได้อีกมัไหมคะ และควรทายาอะไรค่ะถ้าไม่ใช่หูด ขอบมากค่ะ
สวัสดีค่ะ ตุ่มขึ้นมาบริเวณอวัยวะเพศใกล้รูทวารนั้น อาจจะเกิดจาก หูดข้าวสุกที่กลับมาเป็นซ้ำแต่ส่วนใหญ่ถ้าเคยรักษาหายไปแล้ว ไม่ได้ไปรับเชื้อมาเพิ่ม ก็ไม่น่ามีรอยโรคกลับมาเป็นอีก สาเหตุอื่นๆเช่น เริมอวัยวะเพศซึ่งเป็นซ้ำๆได้ หูดหงอนไก่ ติ่งเนื้อที่ทวารหนัก รูขุมขนอักเสบ ริดสีดวงทวารหนัก ผื่นผิวหนังอักเสบซึ่งอาจเกี่ยวกับการสัมผัสสารที่แพ้ได้ เป็นต้นเบื้องต้นงดการมีเพศสัมพันธ์ ไม่ไปแกะเกาบริเวณที่เป็น ใช้น้ำเปล่าสะอาดล้างภายนอก ระวังการกดทับหรือกระแทกบริเวณดังกล่าวควรไปพบแพทย์ให้ได้การวินิจฉัยที่แน่ชัด หากตุ่มดังกล่าวเป็นต่อเนื่องไม่หายไป หรือลุกลามเป็นวงกว้าง ร่วมกับมีอาการเจ็บปวดมากร่วมด้วย หากเป็นหูดข้าวสุก จริง สามารถรักษาให้หายได้ด้วยการใช้ยาทาเฉพาะที่ การจี้ความเย็น หรือรักษาด้วยแสงเลเซอร์ต่อไป